ר"ז (מכ"ם)

מכ"ם ר"ז (ראשי תיבות: רב-זרועי) הוא מכ"ם מדגם EL/M-2084 מתוצרת מפעל אלתא של התעשייה האווירית לישראל. בצה"ל מופעל המכ"ם בחיל התותחנים לצורך איכון שיגורי ירי תלול מסלול (תמ"ס) וטיווח ארטילרי ובמערך ההגנה האווירית כחלק ממערכות ההגנה מפני טילים כיפת ברזל וקלע דוד. פיתוח המכ"ם החל בשנת 2002 בישראל על ידי מפא"ת ומפעל אלתא של התעשייה האווירית במטרה להתמודד עם איום הרקטות ולספק תמונה כוללת של האיומים בשטח (בעיקר ירי תלול מסלול) לכוחות צה"ל ולהשתלב במערכת צי"ד. גרסת מדגים טכנולוגיות של הר"ז פעלה בהצלחה במבצע עופרת יצוקה ואיכנה בדייקנות שיגורים של רקטות ואת מקום פגיעתן. באותה התקופה נכנס הר"ז לשימוש בחיל התותחנים ובמערך ההגנה האווירית. בחיל התותחנים הוא מופעל על ידי גדודי האיכון והמטאורולוגיה . במערך ההגנה האווירית המכ"ם הפך לאמצעי גילוי של מערכות כיפת ברזל וקלע דוד. בפברואר 2018 ציינה התעשייה האווירית את מכירת המכ"ם המאה מסוג זה, בהיקף מכירות כולל של כ-2 מיליארד דולר. ב-27 בפברואר 2020 הר"ז החליף את מערך מכ"מי הנורית ששימש למטרות דומות, עקב היותו טכנולוגיה חדישה יותר. המכ"ם מסוגל לאכן ירי רקטות, טילים, פגזים ופצמ"רים ולהכווין אש לעבר מקורות הירי, לסווג את סוג האמל"ח הנורה ולחשב היכן יפגעו. בנוסף ביכולת המכ"ם להטוויח אש ארטילרית אל מטרות אויב. במשימות הגנה אווירית המערכת מסוגלת לזהות כלי טיס ממגוון סוגים. האנטנה של המכ"ם משדרת ב-120 מעלות לכיוון אליו היא פונה, או ב-360 מעלות במצב מסתובב. מהירות סיבוב האנטנה היא 30 סיבובים לדקה. טווח זיהוי המטרות של המערכת הוא 256 ק"מ עבור כלי טיס ו-100 ק"מ עבור מטרות ארטילריות. לפי אלתא למערכת אמצעי הגנה מפני לוחמה אלקטרונית. מערכת הר"ז מתניידת על גבי משאיות וניתנת לפריסה בשטח. היא כוללת אנטנה, קרון שליטה וגנרטור המספק חשמל למערכת. עד סוף 2020 נמכרו כ-100 יחידות של המכ"ם בתשע מדינות ברחבי העולם, בהן: ישראל ישראל מערך ההגנה האווירית חיל התותחנים אזרבייג'ן אזרבייג'ן – הזמינה מספר סוללות כיפת ברזל אשר כל אחת כוללת את המכ"ם. ארצות הברית ארצות הברית – 2 סוללות כיפת ברזל אשר כל אחת כוללת את המכ"ם. קנדה קנדה – קנתה 10 מערכות מכ"ם ב-2015. הודו הודו סינגפור סינגפור צ'כיה צ'כיה – 8 מערכות בשירות מבצעי מתוך כל ה-8 שהוזמנו. רכשה 8 מערכות בדצמבר 2019 תמורת 125 מיליון דולרים, כאשר מערכת המכ"ם הראשונה סופקה לצ'כיה ב-25 בפברואר 2022. ביוני 2023 כלל מערכות המכ"ם שצ'כיה קיבלה עברו את כלל מבחניה וסיימו לעבור אינטגרציה למערכת ההגנה האווירית של נאט"ו. פינלנד פינלנד – קנתה בינואר 2019 מערכות מכ"ם בכמות וסכום לא ידועים, שהיו אמורות להגיע ב-2021. הונגריה הונגריה – ב-2020 נחתמה עסקת מכירת המכ"מים תמורת סכום וכמות לא ידועים, והחל מ-2022 תחל אספקת המכ"מים. סלובקיה סלובקיה – ב-14 בינואר 2021 חתמה על חוזה לקניית 17 מערכות מכ"ם בעסקה בשווי 182 מיליון דולר. רומניה רומניה – רכשה את המכ"ם על מנת שישמשו את סוללות כיפת הברזל אשר מיוצרות ברומניה ברשיון הודות לשיתוף פעולה של Romaero (אנ') עם רפא"ל. מדיה וקבצים בנושא ר"ז בוויקישיתוף משפחת מכמ"י הר"ז, מפרט טכני רשמי באתר אלתא חנן גרינברג, הפתרון לירי הרקטות? בא לצבא מכ"ם חדש, באתר ynet, 5 באוקטובר 2009 עמי רוחקס דומבה, ‏העיניים של כיפת ברזל, באתר "IsraelDefense‏", 19 בנובמבר 2012 מיכאל אוריה, מערכת אתר צה"ל, הכירו את הלוחמים שמזהים ראשונים כל חדירה אווירית לשטח הארץ, באתר צה"ל, 19 בפברואר 2019 חנן גרינברג, הפתרון לירי הרקטות? בא לצבא מכ"ם חדש, באתר ynet, 5 באוקטובר 2009 יובל אזולאי, ‏משרד ההגנה הקנדי רכש את המכ"ם של כיפת ברזל בכ-190 מיליון דולר, באתר גלובס, 30 ביולי 2015 Dan Arkin, "ELTA bids for a Contract to supply Radars to India". Israel Defence. 22/12/2016. Dylan Malyasov, "Singapore put its new Elta Systems Multi-Mission Radar". Defence Blog "Czech military to purchase 8 Israeli radars". The Times of Israel. 14 December 2016 יואב סטולר, היקף ההכנסות ממכירת המכ"ם של כיפת ברזל - כ-2 מיליארד דולר, באתר כלכליסט, 23 בפברואר 2018 "MULTI-MISSION RADARFAMILY, ELM-2084MMR". ELTA Systems Ltd אחרי ביקור נתניהו: אזרבייג'ן הודיעה על רכישת מערכת "כיפת ברזל", באתר וואלה, 18 בדצמבר 2016 https://www.israeldefense.co.il/node/60710 אודי עציון, צ'כיה רוכשת מכ"ם כיפת ברזל ב-400 מיליון שקל, באתר כלכליסט, 5 בדצמבר 2019 https://www.iai.co.il/surveillance-radar-czech-republic https://www.iai.co.il/news-media/press-releases/israel-aerospace-industries-mmr-radars-have-successfully-passed-czech אודי עציון, הונגריה תרכוש את מכ"ם כיפת ברזל, באתר ynet, 11 בדצמבר 2020 אודי עציון, סלובקיה תרכוש מכ"מי כיפת ברזל ב-182 מיליון דולר, באתר כלכליסט, 14 בינואר 2021